***Οι περιπέτειες του Τομ Σόγιερ*** (αγγλικά: *The Adventures of Tom Sawyer*) είναι μυθιστόρημα του Μαρκ Τουέιν το οποίο δημοσιοποιήθηκε το 1876 και αφορά ένα αγόρι το οποίο μεγαλώνει κοντά στον Μισισιπή περί το 1840. Η πλοκή εξελίσσεται στην φανταστική πόλη του Σαιντ Πίτερσμπουργκ, το οποίο είναι εμπνευσμένο από το Χάνιμπαλ του Μιζούρι, όπου έζησε ο Μαρκ Τουέιν ως αγόρι. Στο μυθιστόρημα ο Τομ Σώγιερ, συχνά με τον φίλο του Χάκλμπερι Φιν, μπλέκουν σε πολυάριθμες περιπέτειες. 

Ο Μαρκ Τουέιν δεν είχε γράψει κάποιο μυθιστόρημα πριν τον *Τομ Σόγιερ*, αλλά είχε γράψει κάποια αφηγήματα, όπως το *The Innocents Abroad*, το οποίο είχε γνωρίσει εμπορική επιτυχία, καθώς και δύο ολιγοσέλιδα κείμενα τα οποία σατίριζαν τα παιδικά αναγνώσματα της εποχής· το ένα αναφερόταν για ένα παιδί πρότυπο το οποίο δεν έλαβε ποτέ αναγνώριση και πέθανε και το άλλο για ένα παιδί που έλεγε συνέχεια ψέμματα και έκανα δολοπλοκίες και τελικά έγινε πλούσιο. Ο Τομ Σώγιερ είναι συνδυασμός των δύο παραπάνω παιδιών. Το όνομα Τομ Σώγιερ προέρχεται από ένα πυροσβέστη που είχε γνωρίσει ο Μαρκ Τουέιν στο Σαν Φρανσίσκο το 1863 και θεωρούταν τοπικός ήρωας, καθώς είχε σώσει σε ένα ναυάγιο 90 άτομα.

Ο Μαρκ Τουέιν έστειλε το χειρόγραφο στον εκδότη του, *American Publishing Company*, και ένα αντίγραφο στάλθηκε στον Τρου Γουίλιαμς για την εικονογράφηση. Ο Μαρκ Τουέιν έστειλε ένα αντίγραφο για έκδοση και στο  *Chatto and Windus* στο Λονδίνο, το οποίο το εξέδωσε το 1876 χωρίς εικονογράφηση. Σύντομα κυκλοφόρησαν πειρατικές εκδόσεις σε Καναδά και Γερμανία. Η εικονογραφημένη έκδοση κυκλοφόρησε τον Δεκέμβριο του 1876. Το βιβλίο αρχικά ήταν εμπορική αποτυχία, αλλά μέχρι το θάνατο του Μαρκ Τουέιν το 1910 είχε εξελιχθεί στο πιο ευπόλιτο βιβλίο του συγγραφέα.

Αν και επισκιάστηκε από τη συνέχειά του, τις *Περιπέτειες του Χάκλμπερι Φιν*, το βιβλίο θεωρείται από πολλούς ως αριστούργημα της Αμερικανικής λογοτεχνίας, ενώ ήταν και ένα από τα πρώτα μυθιστορήματα που γράφηκαν με γραφομηχανή. Ο Μαρκ Τουέιν έγραψε άλλα τρία βιβλία-συνέχειες με τον χαρακτήρα Τομ Σόγιερ, τις *Περιπέτειες του Χάκλμπερι Φιν*, το *Ο Τομ Σόγερ στο εξωτερικό* και *ο Τομ Σόγιερ ντετέκτιβ*.

Η αφήγηση γίνεται σε τρίτο πρόσωπο και περιγράφει τις εμπειρίες των αγοριών και μερικές φορές υπάρχει κοινωνικός σχολιασμός. Στη συνέχειά του, στις *Περιπέτειες του Χάκλμπερι Φιν*, άλλαξε την αφήγηση σε πρώτο πρόσωπο, με αποτέλεσμα οι συγκρούσεις και ο σχολιασμός να είναι πιο προσωπικός. Το βιβλίο έχει οξύνει αντιπαλότητες λόγω της χρήσης του ρατσιστικού επιθέτου nigger, καθώς και την σαν καρικατούρα απεικόνιση των ιθαγενών μέσω του χαρακτήρα Ίντζουν Τζο, ο οποίος απεικονίζεται κακόβουλος μόνο και μόνο για να είναι κακόβουλος, ενώ δεν λυτρώνεται ποτέ από τον Τουέιν και πεθαίνει αγωνιωδώς σε μία σπηλιά με τον θάνατό του να αποτελεί τουριστικό αξιοθέατο. Ο Ρεβάρτ υποδεικνύει ότι οι ενήλικες στο μυθιστόρημα κατηγορούν το ινδιάνικο αίμα του ως αιτία του κακού του.

Παραπομπές yeet
---------------

1. ↑  OL53919W.
2. ↑  Norkunas, Martha K. (1993). *The Politics of Public Memory: Tourism, History, and Ethnicity in Monterey, California*. SUNY Press. σελ. 60. ISBN 978-0791414842.
3. ↑  Graysmith, Robert (October 2012). «The Adventures of the Real Tom Sawyer». *Smithsonian Magazine*. Αρχειοθετήθηκε από το πρωτότυπο στις 2013-11-07.. Ανακτήθηκε στις November 15, 2012.
4. ↑  Twain, Mark (1967). Hill, Hamlin Lewis, επιμ. *Mark Twain's Letters to his Publishers 1867-1894*Απαιτείται δωρεάν εγγραφή. Berkeley, California: University of California Press. tom sawyer chatto and windus 1876.
5. ↑  Groß-Langenhoff, Barbara (2006). *Social Criticism in The Adventures of Tom Sawyer and Huckleberry Finn*. GRIN Verlag. ISBN 978-3638456821.
6. ↑  «Opinion | That’s Not Twain» (στα αγγλικά). *The New York Times*. 2011. ISSN 0362-4331.. Ανακτήθηκε στις 2017-09-18.
7. ↑  Revard, Carter (1999). «Why Mark Twain Murdered Injun Joe: And Will Never Be Indicted.». *The Massachusetts Review* **40 no. 4** (4): 643–670.

Εξωτερικοί σύνδεσμοι
--------------------

* Πολυμέσα σχετικά με το θέμα  The Adventures of Tom Sawyer στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 178211495
* LCCN: n79132704
* GND: 4334681-9
* SUDOC: 050348973
* BNF: cb135108047 (data)
* NLA: 35028960
* NKC: aun2017953742

 |

 |